क्या आपके व्यक्तिगत जीवन, वैवाहिक जीवन तथा सामाजिक जीवन से पुराना दाखरस खत्म हुआ है? यदि, हुआ हो तो प्रभु की ओर देखे तथा इमानदारी से अपनी जरूरत प्रभु को बताएं। केवल यीशु ही हमें नया दाखरस दे सकता हैं। काना गांव में जो नया दाखरस प्राप्त हुआ वह मनुष्य के मेहनत द्वारा नहीं प्राप्त हुआ। वह परमेश्वर का अलौकीक कार्य था। इस तरह हमारा जीवन भी परमेश्वर का अलौकीक कार्य हो सकता है। वह हमारे दिल और दिमाग पर उसके नियम लिखेगा और हमारे द्वारा उसकी इच्छा पूरी होगी (इब्रानियो 8:10; फिलिप्पियों 2:13)। वह हमारे दिलों का खतना करेगा ताकि हम उससे प्रेम करे। वह हमें उसके मार्ग पर चलाएगा (व्यवस्थाविवरण 30:6; यहेजकेल 36:27)। जिस प्रकार काना गांव में नया दाखरस बनाना यीशु का कार्य हुआ, उसी तरह हमारा जीवन नया बनाना उसका कार्य होगा। यही कृपा का अर्थ है। हम अपने संपूर्ण जीवनभर कोशीश करेंगे फिर भी हम हममें यीशु का जीवन उत्पन्न नहीं कर सकते। यदि हम प्रतिदिन क्रूस उठाएंगे, हमारे घमंड को तथा अभिलाषाओं को लेकर क्रूस पर यीशु के साथ मर जाएंगे तो परमेश्वर हमें वचन देता है कि वह नये दाखरस की नाई हममें यीशु का जीवन उत्पन्न करेगा (2 कुरिन्थियों 4:10)।